
La Reserva Natural de s'Albufereta és una zona humida litoral mediterrània, de l'illa 
de Mallorca, que ha experimentat una millora en els valors que motivaren la seva 
declaració. L'article analitza els canvis produits gràcies a la gestió per la conservació, 
per aquest motiu, per al present treball, s'identifiquen i valoren els serveis 
ecosistèmics, s'apliquen indicadors de resultats de gestió (dels elements geològics 
clau, espècies clau, hàbitats, canvis en la qualitat de l'aigua, variació en el nombre de 
visitants) i s'analitza la percepció dels agents socials. 

THE S'ALBUFERETA SPECIAL NATURE RESERVE: EVOLUTION SINCE ITS 
DECLARATION (2001-2018). The S'Albufereta Nature Reserve is a Mediterranean 
coastal vvetland, on the island of Mallorca, that has experienced an improvement in 
the values that motivate its declaration, the article analyses the changes produced 
thanks to conservation management, for this reason, in this research are identified 
and valued the Ecosystem Services, indicators of management results (from key 
geological elements, key species, habitats, changes in water quality, variation in the 
number of visitors) are applied and the perception of social agents is analysed. 

de per qué cal protegir els espais naturals, 1 


esbrinar quina ha estat l'evolució de 
s'Albufereta d'ençà de la seva declaració 


augment del seu reconeixement com a 
espais necessaris a preservar, tot i així, 
actualment són sotmesos a una elevada 
pressió a causa del seu gaudi, sense que la 
població en general acabi de comprendre 
l'esforç de gestió que hi ha al darrera de la 
seva conservació. El present estudi sorgeix 
de la voluntat de donar resposta a la questió 


com a Reserva Natural (RN). El que es 
pretén és analitzar els canvis soferts a 
l'espai natural, avaluant els canvis produits 
en els valors que foren objecte de la seva 
declaració, especialment aquells que puguin 
tenir un reconeixement a nivell normatiu 
com són les Directives europees d'Hàbitats 
i Aus. 

L'àmbit d'estudi s'emmarca a la 
totalitat de la zona protegida inclosa dins 
l'àmbit del Pla d'Ordenació de Recursos 
Naturals (PORN): la Reserva Natural i la 
seva Perifèria de Protecció. La zona ja 
comptava amb la classificació com Àrea 
Natural d'Especial Importància (ANEI) per 
la Llei 1/1991, de 30 de gener, d'espais 
naturals i de règim urbanístic de les àrees 
d'especial protecció de les Illes Balears 
(BOCAIB núm. 31, de 9 de març de 1991). 
La RN es declara el 19 d'octubre de 2001, 
pel Decret 121 /2001, la mateixa data 
s'aprova el PORN, per acord de consell de 
govern (BOIB n". 130 de 30 de octubre de 
2001). Posteriorment, la Llei 5/2005 per a 
la Conservació dels Espais de Rellevància 
Ambiental (LECO) (BOIB núm. 85, de 4 de 
juny de 2005) reclassifica l'espai natural 
com a Reserva Natural Especial. 
Actualment, queda inclòs dins la xarxa 
Natura 2000 com a Lloc d'Importància 
Comunitària (LIC), seguint la Directiva 
92/43/CEE d'Hàbitats, i com a Zona 
d'Especial Protecció per les Aus (ZEPA) 
pel decret 28/2006, de 24 de març (BOIB 
núm. 47 de l'1 d'abril de 2006), seguint la 
Directiva 79/409/CEE d'Aus. 


Metodologia 


La metodologia aplicada és de caire 
hipotètic-deductiu. Les fonts de consulta 
són una combinació d'informació de tipus 
qualitatiu (entrevistes, questionaris, tallers 
d'anàlisi de les Debilitats, Amenaces, 
Fortaleses i Oportunitats —DAFO- i 
consultes a experts) i quantitatiu (dades de 
nombres d'espècies, de paràmetres químics, 
etc.), amb una revisió bibliogràfica sobre la 
RN i la base de dades pròpia de la RN. 

Per la present investigació es fa una 
anàlisi amb consulta als actors clau 
representats a la Junta Rectora per poder 
saber-ne la seva percepció, aquesta es fa 


realitzant un taller DAFO en conjunt amb 
l'equip tècnic gestor, l'equip d'educació 
ambiental i el cos de vigilància ambiental 
del Govern, i un DAFO extret del 
questionari aplicat als actors representats a 
la Junta Rectora (JR). 

El tipus de taller i els qüestionaris 
realitzats són oberts i seguint la 
metodologia emprada a l'estudi sobre el 
diagnòstic de l'ús públic al Parc Natural del 
Delta de l'Ebre (Cantallops, 2007). 

Per a la segona part del treball 
s'apliquen indicadors — d'avaluació de 
resultats de gestió, aquests són quatre dels 
Indicadors de resultats elaborats per 
l'Institut d'Estudis Catalans (Mallarach et 
al., 2008) per caracteritzar els resultats de 
la gestió d'un determinat espai natural 
protegit (ICHN, 2001: pàg. 7) i recollits 
com a model a Europarc-Espafia (2010). 

Finalment, una altra part d'informació 
que es genera en el present treball és la 
identificació i valoració dels serveis 
ecosistèmics (SE), de la RN. Per aquest 
punt s'han revisat les metodologies 
utilitzades en els documents de referència 
(Millennium Ecosystem Assessment, 2005, 
De Groot et al., 2007, Pons Solé et al., 
2009, GENCAT, 2016). Per la valoració 
dels SE, primer s'han identificat els 
presents a la RN segons les descripcions 
establertes en els manuals que classifiquen 
els SE en quatre categories: de proveiment, 
de regulació, culturals i de suport, de les 
quals — s'identifiquen una varietat de 
subcategories depenent de les variables 
presents a l'espai natural. A continuació 
s'ha valorat l'evolució d'aquells SE dels 
quals la informació disponible era suficient 
per fer-ne la valoració. 


Àmbit d'estudi 


La Reserva Natural de s'Albufereta 
(RN) es troba situada a la badia de 

Pollença, al nord-est de la illa de Mallorca, 
de l'arxipèlag de les Illes Balears, a la 
Mediterránia Occidental (Fig. 1). La seva 
importància es basa en l'elevada 
biodiversitat que alberga: amb 14 hàbitats 
identificats, 852 espècies catalogades, 349 
d'elles tàxons vegetals i 200 espècies d'aus 
citades (39 nidificants i 38 aquàtiques 
hivernants). A nivell d'espècies hi trobam 
endemismes mediterranis, balears i d'altres 
insulars específics de l'illa, a més de 4 
espècies en perill d'extinció. És una de les 
zones humides més importants de Mallorca, 
amb 211,43 ha protegides com a Reserva 
Natural Especial, compta amb una Perifèria 
de Protecció de 301,82 ha, i amb una franja 
de seguretat de 100 m voltant la zona de 
protecció estricta, on la caça no és permesa. 
La zona humida de la RN és la confluència 
de quatre torrents (Torrent del Rec, Torrent 
de la Font de Mal Any, Torrent de Can 
Roig i Torrent de Can Xanet) a una plana al 
costat de la mar, delimitada per una restinga 
formada pel sistema dunar (Fig. 1), amb 
obertura cap a la mar per es Grau, i amb la 
influència perifèrica d'un cinquè torrent 
(Torrent de Sant Jordi). El règim hídric és 
d'uns 708 mm de pluja anual mitjana, de 








clima mediterrani, amb períodes de sequera 
estival i una temperatura mitjana anual 
d'uns 16,80C (AEMET, 2019). A nivell 
socioeconòmic, la RN es troba als 
municipis costaners d'Alcúdia i Pollença, 
amb una clara vocació turística. A causa de 
la pressió sobre el conjunt del litoral de la 
illa de Mallorca, a nivell urbanístic, 
d'alteració i destrucció d'hàbitats, i d'usos 
turístics i recreatius, aquesta franja 
adquireix més valor en termes de 
conservació d'espècies i d'hàbitats. 


Resultats i discussió 


A continuació es presenten els resultats 
de forma esquemàtica en tres apartats: 
1. DAFO elaborat amb el personal 
treballador de la RN i els actors socials: 

Els resultats de l'anàlisi DAFO derivats 
del taller amb l'equip gestor de la RN i de 
les respostes obtingudes als qüestionaris 
amb els agents socials, donen com a resultat 
un llistat on les respostes coincidents entre 
els dos grups es ressalten en negreta. Es 
presenten a continuació de forma 
esquemàtica: 





Badia de Pollença 


Fig. 1. Reserva Natural Especial de s’Albufereta, Perifèria de Protecció i afluents principals. 
Fig. 1. Special Natural Reserve of s'Albufereta, Buffer Area, and main tributaries. 

Debilitats 

1) Manca de centre d'informació i serveis 
d'excusats públics (w.c.) 

2) Manca de personal 

a) De vigilància 

b) — Manca de director a temps complet 

c) Manca un equip d'educadors 

d) —D'informació 

e) Manca de seguiment naturalístic 

f Manca de brigada de manteniment 
pròpia 

3) Club Pollentia que genera: 

a) Problemes amb l'aigua: 

a.l Abocaments d'aigües brutes 

a.2. Elevat ús d'aigua. 

a.3. Problemes en la depuració d'aigua. No 
es troba connectat a la xarxa de clavegueram. 

b) Focus d'espècies invasores. 

c) Renous nocturns. 

d) Afluència massiva de turistes. 

e) Zona d'aparcament irregular. 

f) Augment del nombre de 
turístiques. 

4) Ús molt intens de la platja. 

a) Problemes de conservació 

b) Conflicte d'usos Kitesurf versus 
banyistes 

5) Espècies invasores. 

6) — Manca d'estudis d'evolució dels valors 
de la RN. 

7) Manca de tramitació de denúncies dels 
AMASs. 

8) Informació 
actualitzada. 

9) — Discontinuitat de l'espai: 

a) —Desconnexió d'itineraris. 

b) Perill per accedir a la platja. 

c) Problema ecològic. 

10) Punts de recollida de fems a prop de la 
RN. 

11) Sèquies d'aigua de la Periféria de 
Protecció abandonades. 

12) Esteses elèctriques dins RN. 

13) Atomització de l'administració en 
matèria de medi ambient. 

14) Manca d'un Pla Rector d'Ús i Gestió. 

15) La Periferia de Protecció no és ENP. 

16) Manca de gestió conjunta entre 
Agricultura i Medi Ambient provoca: 


places 


digital oficial no 


a) Manca de cabal d'aigua necessari 

b) Arribada de fertilitzants a la RN 

17) Manquen instal-lacions d'ús públic 

18) Manca de conveni amb alguns 
propietaris. 

19) Perill dels camins devora els canals. 

20) Insuficient seguiment hídric. 

21) Abocament d'aigúes de mala qualitat 
al torrent des Rec i contaminacions puntuals. 

22) Falta reversió dels beneficis a dins els 
pobles dels municipis. 

23) Inaccessibilitat que dificulta l'estudi i 
seguiment dels valors naturals presents. 


Amenaces 
1) Centre d'informació i massificació de 
l'espai. 


2) Canvi climàtic i pujada del nivell de la 
mar. 

3) Construcció de sòl urbà lliure al seu 
voltant. 

4) Noves espècies invasores. 

5)  Colmatació dels canals. 

6)  Abocaments d'aigúes brutes. 

7) —Saturació en períodes de l'any en 
alguns punts, com la platja. 

8) Alteració de l'hàbitat del sistema 
dunar a causa de la pràctica de Ritesurf. 

9) Activitats no permeses que no s'aturen 
per manca de vigilància. 

10) Decisions polítiques contràries a les 
necessitats de gestió de l'ENP. Abandonament 
de l'activitat agrícola 

11) Perill d'esbucament de patrimoni i 
d'una caseta de marès devora un itinerari 
principal. 


Fortaleses 

1) RN relativament ben conservada 

2) Bona restauració de can Cullerassa. 

3) Gestió de la RN d'acord amb els 
objectius de conservació. 

4) Seguiment hídric. 

5) — Pressió humana a la RN no és elevada, 
a nivell de: 

a) — Construccions. Hi ha molta superfície 
sense edificacions. 

b) Ús públic a la part interior de l'espai 
que és ordenat i respectuós. 

c) Agricultura d'ús extensiu. 

6) Recuperació del sistema dunar. 

7) Gran quantitat de patrimoni etnològic. 

8) Zona humida amb elevada importància 
ecològica, punt calent de biodiversitat, i amb 
potencial de millora. 

9) La figura de Reserva Natural en si. 

10) La inaccessibilitat d'algunes zones 
afavoreix la seva conservació. 

11) El sistema de comportes. 

12) Potencial per a l'ús públic per la 
riquesa d'espècies i hàbitats. 

13) Patrimoni cultural 
potencia d'ús públic. 

14) Reclam turístic que fa que tothom 
vulgui conservar l'ENP. 

15) Major grau de consciència ambiental 
que afavoreix la seva conservació. 

16) Facilitat d'accés i itineraris presents. 

17) Les activitats que es fan des de la RN 
són molt correctes i suficients. 

18) Equipaments d'ús públic. 


present com a 


Oportunitats 
1) Construir un centre d'informació. 
2) Aigua 


a) — Millora de la depuradora de Pollença. 

b) Connectar la xarxa de clavegueram del 
Club Pollentia 

c) Fer un 
parámetres químics. 

d) Millora de la seva qualitat. 

3) Redacció del PRUG. 

4) Eliminar els aparcaments il-legals del 
Club Pollentia 


control constant dels 


5) Reduir les places hoteleres del C. 
Pollentia. 

6) Creació de passos de fauna a la zona 
de carretera. 

7) ITS (Impost de Turisme Sostenible) 
com a font de finançament. 

8) Actualitat normativa en 
invasores. 

9) Recuperar camins públics. 

10) Crear un punt d'observació al Bosc de 
can Costa. 

11) Ubicar les oficines de la RN a una 
zona més propera a la població i l'espai protegit. 


espècies 


2. Indicadors de resultats de la 
gestió de l'espai natural protegit 

Les fitxes de recollida de dades dels 
quatre primers indicadors són les mateixes 
que les emprades per al treball de ICHN 
(2001), només es canvia la seva numeració. 
Per al present treball es mostren les fitxes 
en format text. A la taula 1 es detalla 
l'equivalència de la numeració aplicada per 
al present treball en comparació amb la de 
la ICHN: 


Indicador I dels canvis en els elements 
geològics clau 

Els elements geològics que han estat 
objecte de protecció explícita en aquesta 
figura són: Ulls del Rec com a fenomen 
hidrogeològic: i la zona litoral compresa per 
platja, zona dunar embrionària i foredune. 









































Numeració Tipus 
Indicadors de Resultats de la gestió en un espai natural Present Treball ICHN 
protegit treball 
Canvis en els elements geològics clau L 6.1 
Canvis en les espècies clau TL. 6.2 Indicadors 
Canvis en els hábitats clau HI. 6.3 de resultats 
Canvis en la qualitat dels aqiiífers IV. 6.9 en el medi 
Canvi en el nombre de visites V. físic i natural 
Canvi en la percepció del canvi de la qualitat del medi VI 
natural i del paisatge : 
Taula 1. Equivalència nombre d'indicadors de resultats de la gestió de P ENP. 


Table 1. Equivalence number of indicators of results of the management of the ENP. 

Per a la zona litoral es fa una estima 
qualitativa mitjançant fotografia històrica 
de l'DEIB, amb un període mínim de 10 
anys. Les observacions preliminars semblen 
indicar que sí hi ha guany de metres 
quadrats d'arena acumulada, gràcies a la 
gestió realitzada des de la direcció de la RN 
de delimitar la zona dunar i gràcies a no 
retirar les restes de Posidonia en cap 
moment de l'any. El detall de la variació de 
la línia de costa precisaria d'un estudi més 
acurat. 

Valoració dels elements geològics: 

o Platja submergida: millora a causa del seu 
reconeixement dins la Xarxa Natura 2000. 

oDunes embrionàries i foredune: millora 
gràcies a la gestió de restauració de 
l'hàbitat. 

o Dunes estabilitzades: millora gràcies a la 
seva protecció, malgrat l'any 2018 es 
dona l'eliminació d'aquelles ubicades fora 
de la RN, al seu voltant, catalogades com 
a sòl urbà. Es perd l'oportunitat de 
protegir-les. 

o Ulls del Rec: estable. 

o Aflorament rocós de sa Marina: millora 
gràcies a la protecció de la zona i la 
eliminació dels agents erosius que 
deterioraven el jaciment sedimentològic. 

o Sedimentologia de platja can Cap de Bou: 
estable. 


oSistema de canals i llacunes: millora 
gràcies a la gestió dels canals. També 
certa degradació. Per la formació de les 
illetes s'ha alterat l'hàbitat i canviat 
l'estructura geològica i per l'aparició de 

Phycopomatus enigmaticus, un 

invertebrat invasor, que construeix esculls 

amb el seu exosquelet, impedint el pas 
d'aigua pels canals. 

Expert consultat: Dr. Joan J. Fornós i 
Astó Doctor en geologia. Professor titular 
de la UIB en estratigrafia, veí de la RN, 
realitza investigació sobre el litoral, amb 
publicacions sobre la RN. 

Referències consultades per al present 
indicador: Fornós i Forteza (1987), Pacheco 
et al. (1996), Fornós et al. (2009) i Vicens 
(2012). 


Indicador II dels canvis en les espècies 
clau 

El catàleg de biodiversitat de la RN 
inclou 852 sp (Memòria RN:CAIB, 2018), 
349 tàxons vegetals descrits (Memòria 2017 
RN: CAIB, 2018), 200 espècies d'aus 


citades, d'elles 127 presents (Herrero, 
2010), 4 espècies presents, en perill 
d'extinció. (CAIB, 2001-2018, García, 


2017). A continuació es fa una relació 
d'aquelles espècies que han estat objecte de 
protecció explícita en alguna de les figures 


CB Incloses al Catàleg Balear d'espècies Amenaçades i d'Especial Protecció 
(Decret 75/2005), actualitzat el 2018. 
CE Amb règim de protecció especial en el Catàleg Espanyol d'Espècies 


Amenaçades Real Decreto 139/2011, de 4 de febrero, para el desarrollo del 
Listado de Especies Silvestres en Régimen de Protección Especial y del 
Catálogo Español de Especies Amenazadas. 


Aus Al 


Berna A2/A3 
d'octubre de 1986. 


UICN 


Espècies de l'Annex 1, de la Directiva d'Aus 2009/147. 
Annex 2/Annex 3 Conveni de Berna 1979, ratificat pel BOE núm. 235, d'1 


Valoració de les poblacions de les espècies a nivell global (LC: Least concern, 


poc preocupant, VU: vulnerable, EN: en perill, CR: en perill crític 


Taula 2. Relació de figures de protecció i reconeixement d'importància d'espècies. 
Table 2. List of protection figures and recognition of the importance of species. 

presents a la taula 2, i s'han pogut valorar o 
es descriuen pel seu interés: 

Aus reproductores, nidifiquen a la RN: 
De les 55 especies d'aus citades com a 
nidificants en algun moment del període 
d'estudi, hem pogut valorar la tendencia de 
35 d'elles, de les quals podem establir que: 

e 17 es mostren en augment, 
aquestes són: Tadorna tadorna (Ànnera 
blanca), el 2016 es cita la primera dada de 
nidificació amb dues parelles, Anas 
strepera (Griseta); Netta rufina 
(Becvermell) el 2010 es confirma la 
primera parella que nidifica a la RN; Aythya 
ferina (Moretó capvermell) primera cita de 
dues parelles nidificants a RN en 2018, 
Charadrius alexandrinus (Tiruril-lo 
camanegre / Picaplatges camanegre) es 
dona un augment progressiu fins a 
V'estabilització del nombre de reproductors 
a la zona de platja gràcies a la protecció de 
les àrees de cria i a la minimització dels 
impactes soferts (Martínez i Suárez, 2005, 
García, 2010) i també es veu un augment a 
la zona interior gràcies a la creació de noves 
illetes a la llacuna de sa Barcassa, segons la 
base de dades de la RN: Burhinus 
oedicnemus  (Sebel-lí); Sterna hirundo 
(Llambritja) ha passat de ser estival escàs 
no reproductor a nidificar a partir de 2015, 
gràcies a la formació d'illetes a sa Barcassa 
i a la millora d'hàbitat a la llacuna del Club 
Pollentia.L'any 2018 es comptabilitzen 
entre 2 i 3 parelles, Columba palumbus 
(Tudó), Sturnus unicolor (Estornell negre) 
el 2018 es dona la primera cita de la seva 
reproducció amb l'observació d'entre 7 i 10 
parelles, Cisticola juncidis (Butxaqueta), 
Sylvia melanocephala (Busqueret 
capnegre), Sylvia atricapilla (Busqueret de 
capell) per primera vegada es cita la seva 
reproducció amb una parella en 2018, 
Muscicapa striata (Papamosques/ 
Matamosques/ Menjamosques); Saxicola 


torquata (Vitrac), Turdus merula (Mèrlera), 
i Emberiza calandra (Sól. lera). 

e — 10 es troben estables: Tachybaptus 
ruficollis (Setmesó), Rallus aquaticus 
(Rascló); Porphyrio porphyrio (Gall faver); 
Gallinula chloropus (Gallineta d'aigua), 
Charadrius dubius  (Tiruril-lo menut/ 
Picaplatges petit), Streptopelia decaocto 
(Tórtora); Upupa epops (Puput); Motacilla 
flava (Xàtxero groc), Cettia cetti (Rossinyol 
bord); Serinus serinus (Gafarró), Carduelis 
chloris (Verderol); 


e 5 en descens [3 d'elles no 
catalogades: Passer domesticus (Gorrió 
teulader), Carduelis carduelis (Cadernera); 
Carduelis cannabina (Passerell); i les si 
catalogades: Acrocephalus arundinaceus i 
Himantopus himantopus potser degut a un 
canvi en la salinitat de laigua] 

e 3 han desaparegut, aquestes 
darreres no representatives de les zones 
humides: Columba livia domestica (Colom 
salvatge) no catalogada, i Streptopelia 
turtur (Tórtora turca) no catalogada; 
Hirundo rustica (Oronella) es localitzen 
parelles reproductores en descens fins el 
2010, any en el qual es deixa d'observar la 
seva cria. 


Presència d'espècies en perill d'extinció: 

e Botaurus stellaris (Bitó/ Queca). 
Aus (A1), Berna (A2). UICN (LC). 

Espècie migratòria rara. Objecte del Pla 
Homeyer (CAIB, 2007) de recuperació, on 
es destaca la cita d'una possible cria. 
Tendència no avaluable. 

° Fulica cristata (Fotja banyuda). 
Aus (A1), Berna (A2). UICN (LC). 

Reintroduïts 7 exemplars en 2007. No 
ha tengut èxit de reproducció a la RN. 
Tendència no avaluable. 

. Marmaronetta angustirostris 
(Rosseta). En Situació crítica, segons CB. 
Aus (Al), Berna (A2). UICN (VU). “Dos 

exemplars a les llacunes de s Albufereta el 
17/08/08, primera cita per a l'espècie a la 
Reserva" (RN, 2008: pàg 10). "El mes 
d'octubre de 2018 es varen alliberar 16 
exemplars, però la majoria partiren cap a 
s'Albufera." Segons Maties Rebassa. 

Tendència no avaluable. 

. Myotis capaccinii (Ratapinyada de 
peus grossos). En perill d'extinció segons 
CB i CE. Hàbitats A2. Berna A2. UICN 
(VU). Citada la seva presència per Herrero 
(2010) i García (2017). Tendència no 
avaluable. 


Tàxons vegetals. 
. Pancratium maritimum (Lliri de 


mar). Protecció Especial al CB. UICN 
(LO). 

Molt afavorida per la restauració del 
sistema dunar (Herrero 1 Vicens, 2015). 

Tendencia: augment. 

. Chamaerops humilis (Garballó). 
Protecció Especial al CB. Es requereix una 
autorització obligatòria per a la recol. lecció 
amb finalitats comercials. UICN (LC). 

Individus afectats per Paysandisia 
archon i eliminats per evitar l'extensió del 
focus, a sa Barcassa. 

Tendència no avaluable. 

. Tamarix sp. (Tamarell) (Presencia 
de Tamarix boveana 1 Tamarix canariensis) 
Protecció Especial de totes les espécies del 
gènere Tamarix, al CB. UICN: T. boveana 
(VU), T. canariensis (LC) 

Tendencia no avaluable. 

. Limonium alcudianum (saladina). 
“Endemisme dels salobrars de l'Albufera i 
l'Albufereta" (Llorens, 2005). Categoria 


Any 
Nombre d'espècies d'aus nidificants 


2004 
35-39 


UICN estimada (Rosselló i Sàez, 2001) 
com a Vulnerable. Tàxon no protegit. 

Tendència no avaluable. 

. Limonium algarvense (saladina). 
Categoria UICN estimada (Rosselló i Sàez, 
2001) com a Vulnerable. Tàxon no protegit. 

Tendència no avaluable. 

De la taula 3, en podem desprendre la 
poca quantitat de dades disponibles sobre 
seguiment naturalístic. Els primers anys sí 
que es varen realitzar esforços en l'estudi 
de les poblacions de les aus fins a l'any 
2010, any en què es realitzà un estudi molt 
complet, però en els anys posteriors i fins a 
l'actualitat les dades són ben escasses. 
Segons la direcció de la RN, les espècies no 
estrictament aquàtiques no s'han censat els 
darrers anys, la qual cosa ens revela una 
variació en el criteri dels estudis 
naturalístics que fa que no es puguin 
comparar les dades dels darrers anys per a 
totes les espècies. Això explicaria la minva 
de nombre de nidificants de l'any 2018 que 
no seria real. La tendència general és a 
l'alça d'aquest nombre de nidificants. Faran 
falta nous estudis amb una continuitat en els 
criteris aplicats per poder seguir comparant 
els resultats. 

També cal tenir en compte 
l'indicador sobre les aus aquàtiques 
hivernants (Figs. 1 i 2) que cada any s'ha 
dut a terme a la RN. Aquest indicador 
s'obté del recompte d'aus aquàtiques i 
limícoles, ardeids i gavines, presents a les 
diferents zones humides de les illes més 
grans de les Balears en coordinació amb el 
Grup Ornitològic Balear (GOB) i la 
International Waterfowl Research Bureau 
(IWRB), segons s'explica als anuaris del 


2008 2010 
44-45 46 


2018 
38-42 


Taula 3. Nombre d'espècies d'aus nidificants (segura — probable). 
Table 3. Number of bird breeding species (safe-likely). 
Font: Suárez, 2004; Suárez i Martínez, 2008; Herrero, 2010; Vicens, 2018. 

GOB (GOB, 2000-2018). Segons les Figs. 
2 i 3, s'aprecia que hi va haver un efecte 
immediat en la presència d'aus aquàtiques 
hivernants dels anys següents a la protecció 
de la zona humida. Si a l'any 1999 es 
trobaven 150 exemplars de 8 espècies 
diferents, el gener de 2003, després de la 
seva declaració i dotació d'un AMA per 
realitzar la vigilància a temps complet, 
aquesta xifra es multiplica per gairebé 12 
vegades i s'arriba als 1773 exemplars, de 
18 espècies diferents. Des d'aleshores hi ha 
hagut un augment progressiu fins arribar al 
màxim assolit l'any 2018 amb 2670 
exemplars de 38 espècies, d'entre les quals 
es destaca l'elevat nombre d'espècies 
exigents d'aigúes de qualitat com és la 
Fulica atra (Fotja), tal i com es ressalta a la 
memòria de la RN de 2017 (CAIB, 2018). 
Les dades són extretes de la bibliografia 
citada (GOB 2000-2018; Suárez, 2004, 
Suárez i Martínez, 2008; Herrero, 2010, 
Vicens, 2018, García, 2017, GOB, 2018, 


Rebassa et al., 2018), les memòries anuals 
de gestió (CAIB, 2001-2018), Consell de 
Mallorca, 2019, la base de dades de la RN, 
a més de la consulta a l'expert com a 
biòleg, ornitòleg i director de la RN: Maties 
Rebassa. 


Indicador III dels canvis en els hàbitats 
clau 

S'han identificat 14 hàbitats que han 
estat objecte de protecció explícita, 2 d'ells 
prioritaris per la seva conservació (amb 
codi 1150 i l'1510, marcats amb un asterisc 
4), segons la Directiva Hàbitats. 

En el Pla de gestió Natura 2000 de les 
Albuferes de Mallorca (Xarxa Natura 2000) 
publicat al Decret 14/2015, de 27 de març 
(BOIB, 2015) es varen cartografiar i valorar 
en extensió, excepte els hàbitats amb codi: 
2120, 2210, 3140 i 3150 cartografiats per 
TAIB (2018). A continuació es detallen els 
hàbitats presents més rellevants o dels quals 
s'ha pogut fer una valoració: 

Fig. 2. Evolució del nombre total d'exemplars censats als recomptes anuals. 
Fig. 2. Evolution of the total number of individuals registered in the annual counts. 
Autor/author: Reserva Natural de s'Albufereta, modificat/ modified. 

Fig. 3. Evolució del nombre total d'aus aquàtiques censades als recomptes anuals. 
Fig. 3. Evolution of the total number of waterfowl species registered in the annual counts. 
Autor/author: Reserva Natural de s’ Albufereta, modificat/ modified. 


1. Hàbitats costaners i halòfils: 

<D”aigúes marines i intermareals: 

a 1150: (58 ha) llacunes 
costaneres". Durant els anys de gestió 
s'han recuperat les llacunes de can 
Cullerassa, uns 10.000 m? de superfície 
d'aigúes lliures allà on abans hi havia 
enderrocs. I es va crear una llacuna de 
5.600 m? a darrere el Club Pollentia, el 
2017. La gestió hídrica amb el sistema de 
comportes restaurat regula el volum 
d'aigua, afavorint que les llacunes durin 
més temps inundades cosa especialment 
important per al període estival si 
coincideix amb la nidificació d'algunes 
espècies. Tendència: augment. 

«Estepes continentals  halofiles i 
gipsòfiles: 

a 1510: (4,65 ha) Estepes salines 
mediterrànies (Limonietalia)*. Trobam 
tres poblacions de Limonium algarvensis 
amb distribució a Balears exclusiva a la 
RN. També identificat al litoral sud-oest 





de la península ibérica i la costa 
mediterrània del Marroc, segons Llorens 
(2005). Tendència: es trobava amenaçada 
a causa de la circulació de vehicles per la 
presència d'un aparcament a la seva àrea 
de distribució, que amb la gestió de la 
RN, el 2010 va ser eliminat. Tot i la seva 
limitada distribució i importància, segons 
Llorens (2005), no s'han fet estudis per 
seguir la seva evolució i per tant no es pot 
valorar el seu estat actual. 

al 

2. Dunes marítimes i continentals 

Dunes marítimes de les costes 
mediterrànies: 

m 2110: (4,58 ha) Dunes mòbils i 
embrionàries. Aquest hàbitat ha sofert 
una millora considerable gràcies al 
projecte de restauració iniciat el 2004, 
com ja es descriu extensament a 
Pindicador I de canvis en els elements 
geològics clau. Tendència: augment. 

U 2120: Dunes mòbils de litoral 
amb Ammophila arenaria (dunes 
blanques). Pel mateix motiu que 
l'hàbitat anterior, podem considerar 
que ha millorat. Tendència: augment. 
Dunes continentals, antigues i 
descalcificades: 

1 2210: (3,08 ha) Dunes fixes de 
litoral de Crucianellion maritimae. 
Pel mateix motiu que els dos hàbitats 


90 
80 
70 
60 


50 


ne 


A 
f -m 
jo 
w 





--- 2002 --- 2003 -..... 2004 2013 


anteriors, podem considerar que ha 
millorat. Tendència: augment. 


Les dades són extretes de la bibliografia 
(Llorens, 2005, BOIB, 2015, TAIB, 2018, 
(Xarxa natura 2000), les memòries anuals 
de gestió, la base de dades de la RN (CAIB 
2001-2018), a més de la consulta a l'expert 
com a biòleg, ornitòleg i director de la RN: 
Maties Rebassa. 


2014 2015 2016 2017 2018 


Fig. 4. Evolució nivells de nitrats en mg/l a totes les estacions de control. 
Fig. 4. Evolution of nitrate levels in mg /l at all control stations. 

Fig. 5. Evolució nivells de clorurs en mg/l a totes les estacions de control. 
Fig. 5. Evolution of chloride levels in mg/l at all control stations. 

Indicador IV dels canvis en la qualitat dels 
aqiiífers 

Per al present indicador només es 
prenen de referència els valors dels nitrats i 
clorurs, per valorar la seva tendència al 
llarg dels anys. Des de l'any 2002 es prenen 
mostres d'aigua fins a 15 punts de mostreig, 
d'una forma més o menys periòdica. 

A nivell de nitrats, la tendència dona a 
la baixa (Fig. 4). Els nivells es mantenen en 
la seva majoria dins el rang de qualitat bona 
(<10 mg/l). L'altra part de les dades es 
mouen dins l'interval de qualitat mediocre 
(10-50 mg/l), habitualment a la Font de 
l'Almadrava, puntualment als torrents de 
can Xanet, T. Can Roig, sa Barcassa i Pont 
des Grau, amb tendència a la baixa els 
darrers anys amb màxims inferiors als 20 
mg/l. I finalment, com es veu a la Fig. 4, es 
detecten puntes altes de concentració de 
nitrats que donen una mala qualitat a les 
aigües (>50 mg/l) a zones concretes com el 
Canal darrere el Club Pollentia i el canal 
darrere el Club del Sol, amb valors de més 
de S0mg/l per al primer període de 2002- 
2004 1 baixant aquests valors al llarg dels 
anys. La tendencia és a la seva minva, amb 
aportacions puntuals elevades. 

Quan analitzam els clorurs (Fig. 5), hem 
de tenir present que es tracta d'una zona 
humida litoral predominantment salobre, 
amb aportació periódica d”aigúes dolces 
dels torrents i canals, aigua marina per la 
seva proximitat a la mar i per l'aportació de 
la surgència dels ulls des Rec (conegut com 
a font de s'Almadrava) amb elevada 
concentració de clorurs. Els punts de 
mostreig més propers als torrents mostren 
uns valors entre 100 i 500 mg/l. En canvi la 
resta de mostres donen una concentració de 
clorurs elevada, amb més de 500 mg/l i 
valors que els primers anys arribaven a 
1.000 mg/l i fins a 10.000 mg/l. Els darrers 
anys es detecta una tendència a la 


salinització de la zona més propera a la 
mar. Valors molt elevats detectats són: 
10.000 mg/l a n'Es Grau, Sa Barcassa, 
Canal Pollentia, Font Salada, i 
desembocadura Can Cap de Bou (2016- 
2018). Els valors més elevats, amb més de 
20.000mg/l, són a n'Es Grau i el Canal 
Pollentia, unió cal Mestre (valors de la Fig. 
5). 

Al PORN, en la seva disposició 
addicional primera de la defensa dels 
recursos hídrics es fa una limitació de les 
explotacions a “tota la unitat 
hidrogeològica s'Almadrava que nodreix 
l'aquífer de s'Albufereta" i es contempla 
poder autoritzar només nous pous per a 
“usos domèstics d'habitatges aillats que no 
es poden connectar a la xarxa municipal”. 
Les autoritzacions que es contempla es 
puguin donar són amb unes limitacions 
molt clares d'un volum máxim anual de 
500 m’. El nombre de pous presents a la 
RN i el seu entorn ha augmentat 
significativament els darrers deu anys, com 
es pot veure a la Fig. 6. Aquests pous són 
en la seva majoria per a ús domèstic o per 
reguiu a Zones de conreu. L'augment molt 
considerable del nivell de clorurs a les 
mostres més properes a la mar ha coincidit 
amb l'aparició d'uns 12 pous nous sorgits 
entre el 2013 i el 2015, com a geotèrmics, 
segons la capa de cens d'aigües 
subterrànies (pous i sondeigs) de l'IDEIB, 
al complex turístic Club Pollentia i un nou 
pou per a reguiu aparegut el 2011 a sa 
Marina, a zona de Perifèria de Protecció 
(Fig. 6). És recomanable realitzar una 
anàlisi amb més profunditat per comprovar 
les causes de l'augment de la salinitat, per 
veure si es poden aplicar mesures per 
resoldre aquesta problemàtica. 

Una vegada analitzats els diferents 
paràmetres, tenim una millora del nivell de 
nitrats, però ha empitjorat la qualitat a 

Fig. 6. Pous de 2008 (esquerra) i els de 2018 (dreta). Font: IDEIB capa de dades del cens d'aigúes 


subterrànies. 


Fig. 6. Wells of 2008 (left) and 2018 (right) are represented: IDEIB data layer of the underground 


water census. 


nivell de clorurs als punts de mostreig de la 
zona de la costa, potser lligat a l'aparició 
dels darrers pous esmentats de geotèrmia i 
de reguiu no contemplats com a permesos 
al PORN. Aquest fet posa de relleu una 
gran debilitat identificada com la 
fragmentació de l'administració, que fa que 
la gestió no sigui exclusiva de la RN. Un 
altre exemple d'aquesta problemàtica és la 
manca de coordinació amb la resta de les 
administracions, tal i com es reflexa a la 
memòria de 2009 (CAIB, 2009:pàg 16) "Es 


va encarregar la redacció — d'un 
avantprojecte i un estudi d'impacte 
ambiental que s'ha fet arribar a 


l'administració competent per tal de 
catalitzar l'execució del projecte" per poder 
unir a la xarxa de clavegueram del nucli de 
can Cap de Bou amb Alcúdia i, passant per 
davant el Club Pollentia i la urbanització de 
sa Marina, per poder resoldre així la 
problemàtica de vessaments d'aigües 
detectat al seguiment hidrològic de la RN. 
Si més no, es veu com es van fent passes 
lentament i almenys el primer tram de la 
urbanització de sa Marina sí que ha estat 


connectada gràcies a l'interès de 
l'ajuntament d'Alcúdia que el mateix 2009 
“va presentar un projecte finançat pel Pla E 
per connectar a la xarxa de sanejament les 
cases del nucli urbà de sa Marina, annexes 
a la Reserva.” (CAIB, 2009: pág.16) 

Malgrat per l'indicador IV no 
s'analitzen els coliformes, a les memòries 
anuals es ressalten aquestes dades on els 
resultats de les analítiques ens mostren 
l'abocament reiterat d'elevats nivells de 
coliformes fecals, especialment al punt de 
mostreig abans dels Ulls des Rec, que es 
dilueix aigües avall (memòria 2009: CAIB, 
2010) i especialment per al punt del Club 
Pollentia on es planteja la necessitat de 
connectar el complex hoteler amb la xarxa 
de clavegueram d'Alcúdia. 


Indicador V dels canvis en el nombre de 
visites 

A causa de la manca de dades 
disponibles, no es pot aplicar l'indicador de 
l'ICHN. A nivell quantitatiu, només es 
compta amb les dades dels participants a les 
activitats d'educació ambiental (Fig. 7). 


122 Boll. Soc. Hist. Nat. Balears, 62 (2019) 


600 

500 

400 

300 

200 

100 B 

A — i El 

E un o © co md 
S e S e S S 
o o o o o o 
AN AN AN AN AN AN 
m Escolars Visites guiades públic general 


o - 
— — 
o o 
AN AN 


en 
o 
N 


4 Agendes d'Activitats 


2012 
2014 
2015 
2016 
2017 
2018 


Voluntariat 


Fig. 7. Evolució de persones participants a les activitats d'educació ambiental, formal o no formal. 
Fig. 7. Evolution of people participating in environmental education activities, formal or non-formal 
Autor/autor: Reserva Natural de s'Albufereta, modificat/modified. 


Des de la declaració de la RN es posa en 
marxa el programa educatiu, adaptat a totes 
les edats i, emmarcat dins l'oferta educativa 
de la xarxa d'espais naturals protegits. 
Progressivament s'augmenta el nombre de 
participants. Per a l'any 2018 s'arriben als 


364 alumnes de centres escolars 
participants a activitats — d'educació 
ambiental formal. També es realitza 


educació ambiental no formal dirigida a la 
població local amb activitats d'agenda (126 
participants en 2018), visites guiades (58 
pax.), o activitats de voluntariat (66 pax.). 
El total anual arribà al màxim històric de 
614 participants l'any 2018. 

La gestió realitzada a la RN per la 
regulació de l'ús públic, a més de 
l'esmentat anterior en matèria d'educació 
ambiental, ha estat l'adequació d'itineraris, 
amb convenis amb propietaris, per a la 
visita d'accés a peu. La qualitat de la visita 
s'ha millorat gràcies a la dotació 


d'infraestructures com una torre 
d'observació i aguaits. —S'han instal-lat 
senyalitzacions amb imatge corporativa 
dels accessos i dels valors presents a les 
dunes (CAIB, 2009) Una de les 
problemàtiques que s'han resolt és l'abans 
no regulat accés a la Reserva Natural amb 
bicicleta i cavalls, que no és permesa. La 
vigilància per a la regulació dels usos té un 
paper important per fer respectar la 
normativa. 

Sobre els visitants que s'apropen a la 
RN pel seu compte, no hi ha estudis de 
freqúentació ni tampoc de capacitat de 
càrrega. Segons les informacions que tenim 
extretes de les reunions amb l'equip gestor 
de la RN, les entrevistes, anàlisis DAFO i 
les memòries anuals, podem observar un 
parell de perfils: els que practiquen 
activitats esportives com el Kitesurf, ja 
sigui pel seu compte o mitjançant la 
contractació d'empreses privades, els qui 

s'apropen a la platja, especialment veins de 
la zona, i finalment visitants amb un interès 
especial pels valors presents a la natura 
com són els aficionats a les aus, en augment 
els darrers anys, i que poden apropar-se sols 
o bé amb un guia contractat per alguna de 
les empreses especialitzades en aquest 
mercat, com surt reflectit a la memòria de 
la RN de 2017 (CAIB, 2018). 

Actualment es detecta la massificació 
puntual de practicants de Kitesurf que 
poden entrar en conflicte amb altres usuaris 
de la platja, i amb els objectius de 
conservació en el cas d'es Grau, zona 
d'entrada i sortida dels esports nàutics, 
actualment en procés de reubicació per part 
de l'equip gestor de la RN. Una necessitat 
relacionada amb aquest conflicte és la 
realització d'un estudi de frequentació i de 
capacitat de càrrega, tenint en compte els 
usos presents actualment. 


Indicador VI dels canvis en la percepció 
del medi natural i el paisatge 

L'indicador utilitzat al ICHN mostra 
mancances en la seva aplicació, a causa de 
la manca de dades d'estudis de percepció 
de la població o dels visitants de la RN. 
Per obtenir una visió sobre la percepció 
social de la declaració de la RN, en el 
present estudi s'ha fet una valoració 
qualitativa a partir de les respostes 
obtingudes a les primeres preguntes del 
questionari realitzat per als actors socials. 
Les respostes, agrupades, les podem 
consultar a continuació (es poden consultar 
les respostes completes als qüestionaris 
inclosos al treball extens (Cantallops, 
2019)): 

1. Ha influit la declaració de la RN? 

En general la resposta a aquesta 
pregunta és positiva o molt positiva per al 
conjunt de consultats. Els agricultors també 
han vist bé aquesta protecció, així com 


l'empresa de Ritesurf amb seu a la mateixa 
RN. 

Com ho ha fet en relació amb: 

1.1. La conservació de l'espai 
natural (valors naturals i culturals) 

Des dels diferents actors es valora la 
declaració de la RN per a la seva 
conservació i es considera que hi ha 
mancances de personal. Es valoren 
positivament les tasques de vigilància 
d'activitats no permeses (com l'urbanisme, 
la caça i pesca, i l'accés a zones 
vulnerables). També es destaca que gràcies 
a la declaració de la RN i la vigilància 
esmentada, hi va haver una gran 
recuperació de les espècies presents en no 
permetre'n la caça i es va acabar amb la 
tendència de construccions il:legals a l'àrea 
de PORN. 

En general, es reconeix com a positiva 
la tasca d'educació ambiental que es du a 
terme i la dotació en equipaments d'ús 
públic. S'entén que amb la declaració de la 
RN s'ha fet feina per la conservació 
establint mesures de gestió com: la 
restauració d'alguns hàbitats com el sistema 
dunar i les llacunes de Can Cullerassa, 
s'actua en el tema clau de la regulació de 
l'aigua amb el sistema de comportes, es 
delimiten les zones d'usos com el Ritesurf i 
restricció d'aparcaments. 

1.2. La vida quotidiana dels 
propietaris i veïns dels municipis? 

En general s'entén que la declaració de 
la RN és un bé necessari per conservar els 
valors presents i que actualment hi ha més 
consciència ambiental que als inicis de la 
seva protecció. La seva declaració també ha 
fet que es posi al mapa de la consciència 
col-lectiva i la població pugui reconèixer la 
presència d'aquest espai protegit, que 
actualment encara és bastant desconegut, 
malgrat que es doni a conèixer gràcies al 
programa educatiu i les activitats 
d'educació ambiental que s'hi realitzen. Les 


124 Boll. Soc. Hist. Nat. Balears, 62 (2019) 


empreses de visites guiades a turisme 
especialitzat en natura i observació d'aus es 
veuen directament afavorides per la 
protecció de —l'espai i la dotació 
d'infraestructures que milloren la qualitat 
de la visita. Per als actors que han 
col-laborat en la protecció de la zona 
humida i, per tant sensibles als valors 
presents a l'ENP, es destaca la seva 
satisfacció personal en veure el grau de 
conservació de la RN. 

L'hotel Club Pollentia es veu beneficiat 
per la figura de la RN i s'interessa en tenir- 
hi bona relació. Actualment hi ha un 
conveni de col-laboració amb la RN que 
estableix una línia de donació econòmica 
(es recullen doblers de donacions dels seus 
clients més una aportació igual a la 
recaptada que dona l'hotel) per afavorir 
mesures de conservació dins la RN. 

1.3. l'afluència de visitants 

Actualment, la RN és un espai poc 
conegut per la població en general, però per 
a les persones amb un alt interès naturalístic 
és un lloc de visita freqüent, especialment 
per al grup dels ornitòlegs, tant a nivell 
local de Mallorca com a nivell 
internacional, amb visites realitzades fins i 
tot amb empreses turístiques locals 
especialitzades en grups naturalístics o 
ornitològics. Gràcies a la dotació 
d'equipaments i d'itineraris, i la impressió 
de tríptics distribuits amb la col-laboració 
del centre d'informació ornitologic de la 
Gola, a la mateixa badia de Pollenca, es fa 
arribar la informació als visitants 
especialitzats en l'ornitologia. 

Malgrat sabem que l'afluència de 
visitants ha augmentat, no hi ha estudis al 
seu respecte. El que indiquen els diferents 
actors i l'equip de gestió de la RN és que no 
hi ha saturació en el conjunt de la RN, 
només a la zona de la Gola i la platja per 
motius puntuals de pràctica de Kitesurf (els 
dies de condicions òptimes de vent, 


especialment si és en cap de setmana). En 
quant al nombre de visitants acompanyats 
pels educadors ambientals de la RN dins el 
programa educatiu d'educació ambiental 


(EA) de la RN es reconeix que ha 
augmentat. 
1.4. l'activitat econòmica 


Per una banda es creu que ha influit poc 
o gens sobre l'activitat econòmica de la 
zona. Per altra banda, es creu que el Club 
Pollentia es veu molt beneficiat per la seva 
ubicació i la seva imatge; així com 
l'augment de l'afluència de turisme 
ornitològic, que afavoreix directament en 
l'economia de l'entorn. 


3. Serveis ecosistèmics 


El que es pretén en aquest apartat és fer 
una identificació preliminar dels serveis 
presents a la RN, considerant tot l'àmbit 
PORN. Una vegada identificats es valoren 
els canvis per a cada servei identificat, 
segons la informació disponible de tipus 
qualitatiu i quantitatiu present a la 
bibliografia i obtinguda dels resultats als 
paràgrafs anteriors. Tot i la quantitat 
d'informació disponible, no ha estat 
suficient per valorar l'evolució de tots els 
serveis identificats. 

En referència a l'aprofitament de la 
vegetació, contemplada al PORN, en el seu 
article número 10, diu que es permet 
"l'explotació de la canya americana, la 
bova o d'altres espècies que 
tradicionalment dins la comarca s'han 
utilitzat per a usos artesanals.", "la pastura 
de bestiar que sigui convenient per a la 
gestió de la vegetació, la prevenció 
d'incendis o el foment de la biodiversitat. 
Queda prohibida la pastura dins les àrees de 
vegetació especial que pot resultar 
perjudicada, segons determini el Pla rector 
d'ús i gestió.”. L'article 11 diu que es 
prohibeix la caça i la pesca en general, 

excepte la pesca d'anguila amb arts de 
pesca molt selectives com és la “cucada”. 
Pel que fa a l'activitat agrícola, sí que es 
permet a les zones on s'ha fet fins el 
moment de la declaració. 


A continuació es descriuen els SE 


identificats, i la seva valoració en el cas que 
hagi estat possible. 


Serveis de proveiment: 


O 
O 
O 


Recursos alimentaris: 

Conreu de farratge. 

Plantes comestibles. 

Caça: millora. Malgrat desapareix 
activitat en el si de la RN, com a 
servei millora gràcies a què el nombre 
d'aus cinegètiques nidificants ha 
augmentat (veure indicador II) i encara 
que a la RN no es pot caçar, sí que es 
pot aprofitar aquest recurs quan les aus 
surten fora del perímetre de protecció de 
caça. 

Pesca: no es tenen dades. Seria 
interessant poder tenir estudis sobre la 
fauna ictiològica i l'evolució de la 
població d'anguila. 

Ramaderia: tampoc s'han pogut 
analitzar dades històriques per poder 
valorar la seva evolució, malgrat que a 
la cartografia consultada (GOIB, 2019, 
IDEIB) es veu que actualment n'hi ha 
presència. 

Recursos naturals: 

Construcció tradicional. Hi ha algun 
element etnològic en mal estat de 
conservació i en perill d'esbucament 
com el del costat del camí de sa 
Barcassa. Malgrat no es té un estudi 
complet sobre l'estat de conservació del 
conjunt del patrimoni etnològic i podria 
ser que algunes sitges hagin estat 
restaurades dins propietats privades. 

Ús agrari: actualment hi ha moltes 
parcel-les amb ús agrari (GOIB, 2019). 
7 d'elles es troben agrupades en 4 zones 


inscrites amb un total de 1,0ha de 
producció ecològica de civada i ordi 
(IDEIB), al Consell Balear de Producció 
Agrària Ecològica (CBPAE), per al 
present document no s'ha pogut accedir 
a la informació històrica per poder fer- 
ne balanç. 

o Fibres naturals. 

=" Recursos hídrics: 

O Recàrrega de l'aquífer. En global, la 
valoració és dual, uns aspectes positius i 
altres negatius: La valoració d'aquest 
servei és positiva per una millora de la 
qualitat de l'aigua en general, la 
valoració negativa és a zones de la costa 
amb una alta salinització i punts 
concrets de contaminació per 
abocaments. (veure indicador IV). 

= Recursos medicinals: 

o Plantes medicinals: actualment no es 
dona aquest aprofitament, encara que és 
un recurs present. 

= Patrimoni genètic: 

o Races i varietats autòctones: millora. Es 
valora com a positiu per la introducció 
de cavalls de la raça de la Camarga 
(CAIB, 2018) adaptada a les zones 
humides mediterrànies i presència de 
ramat oví (GOIB, 2019), malgrat 
manquen dades per valorar l'evolució 
del ramat oví present a la Perifèria de 
Protecció. 


Serveis de regulació: 

= Protecció: 

o Línia de costa: millora. Gràcies a la 
protecció del sistema dunar, s'estima un 
increment mar endins (indicador D. 

o Contra les inundacions: (Millora). 
Queda delimitada la Zona inundable i la 
seva protecció. S'ha fet més vigilància 
del compliment de la normativa 
d'urbanisme, d'ençà de la declaració de 
la RN. Es fa manteniment de neteja de 

vegetació dels principals torrents per 
afavorir el drenatge. 

Millora de la qualitat de l'aigua: 
Depuració: millora. Hi ha un control de 
la qualitat de les aigües d'ençà de la 
seva declaració, tot i que es registren 
abocaments d'aigúes brutes. Indicador 
IV. 

Lluita contra la intrusió salina: 
empitjora. A l'interior ha millorat, però 
a la costa ha empitjorat amb valors 
molt elevats, segons l'indicador IV. 
Formació geomorfològica: 

Sistema dunar: millora. Consultau 
l'indicador I, on es valora la millora 

dels elements geològics clau. 

Mitigació dels gasos d'efecte 
hivernacle. 

Captació de CO.: és coneguda la 
capacitat de les zones humides per 
captar CO». Malgrat no hi ha estudis 
realitzats a la RN. 

Regulació biològica. 

Pol-linització: manquen estudis sobre 
pol-linitzadors. 

Control de plagues: millora. A causa de 
l'increment d'aus, hi ha un augment de 
potencials depredadors de plagues. 


Serveis culturals: 


Gaudi del paisatge: gràcies a la dotació 
d'itineraris com el de can Cullerassa, 
creat a partir de la restauració de la zona 
i l'itinerari de sa Barcassa, mitjançant 
convenis amb la propietat, i gràcies a la 
dotació de camins i equipaments d'ús 
públic (com la torre d'observació, la 
plataforma i l'observatori, totes elles 
ubicades a l'entorn de sa Barcassa) i a la 
restauració d'hàbitats, augmenta la 
possibilitat de desenvolupar i gaudir del 
paisatge en les seves subcategories. 


o Estètic contemplatiu: millora. 
o Inspiració espiritual i artística: millora. 


Desenvolupament d'activitats de 
coneixement del medi: a partir de la 
declaració de la RN es posen en marxa 
activitats i programes de difusió dels 
valors intrínsecs de l'espai, serveis de 
guiatge, d'educació ambiental i 
sorgeixen empreses de turisme 
relacionades amb l'observació d'aus. 
Educació i sensibilització ambiental: 
millora. Vegeu indicador V. 

Lleure i turisme de natura: millora. 
Vegeu indicador V. 

Activitats esportives: millora. A rel de 
la protecció de la platja de sa Marina i la 
poca freqüentació de banyistes, 
s'estableixen empreses especialitzades 
en esports nàutics. 

Desenvolupament d'activitats de gestió, 
recerca i innovació: millora. A causa de 
la declaració de l'espai natural algunes 
entitats s'apropen a la RN per elaborar 
estudis científics, per iniciativa pròpia o 
per recomanació de l'equip de gestió. 
Patrimoni històric i cultural: els 
ajuntaments han elaborat catàlegs 
d'elements patrimonials presents al seus 
municipis i presents a la RN i la seva 
Perifèria de Protecció. 

Identitat cultural i sentiment de 
pertinença: manquen estudis de 
percepció de la població. Es pot 
relacionar amb l'indicador VI del canvi 
de percepció de la qualitat del medi 
natural i el paisatge que en aquest cas 
seria positiu. 


Serveis de suport: 


Biodiversitat: 


o Hàbitats per espècies sedentàries o 


migratòries: millora. 14 hàbitats 
prioritaris identificats (3 han millorat). 
852 espècies descrites al Catàleg de la 
RN, 39 espècies d'aus nidificants, 4 
espècies en perill d'extinció presents. 
Vegeu la valoració de l'evolució dels 

hàbitats i espècies als indicadors 
corresponents II i MI. 

= Geodiversitat: millora. Millora amb la 
restauració del sistema dunar, vegeu 
l'indicador I. 

= Connectivitat i  complementarietat 
ecològica: millora. Es manté la ubicació 
estratègica com a zona de descans 
d'espècies migratòries, especialment 
aus, i la complementarietat d'hàbitats 
amb la zona humida veïna fa que 
augmenti el volum d'espècies que es 
desplacen entre una i altra zona humida. 

= Formació i manteniment dels sòls. No hi 
ha estudis de quantificació dels sòls, 
encara que es pot intuir que es van 
formant gràcies a la deposició de 
sediments transportats pels torrents que 
drenen la conca que abasteix la zona 
humida. 

= — Biopaleontologia: empitjora. Així com 
arriben sediments a les planes 
d'inundació, es van generant làmines de 
sedimentació que es compacten amb el 
temps i formant sòl, amb depòsits de 
restes orgàniques i informació de 
l'activitat biològica de l'època actual. 
Aquest servei s'ha vist alterat a la 
llacuna de sa Barcassa per la creació 
d'illetes de nidificació d'aus aquàtiques. 
Vegeu indicador I. 

=" Producció primària. 

= Ciclat de nutrients. 


En general no hi ha dades suficients per 
poder aplicar la totalitat dels indicadors 
utilitzats per Pons Solé et al. (2009), se 
n'han identificat un total de 35, dels quals 
se n'han pogut valorar 19. Per tant, han 
quedat 16 SE pendents. Per poder valorar 
alguns dels indicadors es podrien obrir 
noves línies d'investigació com els estudis 
realitzats a algunes zones humides sobre la 
capacitat de captació de CO", estudis sobre 
l'evolució de la flora, la cartografia 


històrica dels hábitats, la producció 
primària, el ciclat de nutrients, les espècies 
presents amb funció de pol-linització, 
estudis sobre la línia de costa i la 
cartografia de l'activitat agrícola i ramadera 
històrica. 

L'avaluació dels serveis ecosistèmics 
ens dona resultats positius de millora per 
cadascuna de les categories dels serveis de 
proveiment: amb la presència de major 
varietat i nombre d'individus d'espècies 
amb valor cinegètic, un augment de la 
massa forestal a la zona des pinaret-turó, 
devora sa Barcassa, i la contribució a la 
conservació del patrimoni genètic del 
cavall de la Camarga. 

Els serveis de regulació han millorat en 
les subcategories de l'estima de l'increment 
de la línia de costa, gràcies a la millora de 
la franja costanera, amb la restauració del 
sistema dunar i la no retirada de les fulles 
de posidònia arribades amb els temporals, 
així s'ha protegit la línia de costa i amb 
indicis del guany mar endins gràcies a la 
seva recuperació. Aquesta estima del canvi 
en la línia de costa hauria de menester una 
anàlisi més en profunditat per poder valorar 
en detall la superfície i volum d'arena 
recuperats amb les mesures de gestió 
aplicades, com l'estudi realitzat per Martín 
et al. (2010). Per altra banda, la funció de 
protecció de la RN contra les inundacions 
l'entenem gràcies a: la seva delimitació 
com a zona humida regulant-ne els usos 
permesos, la gestió de l'aigua amb el 
sistema de comportes, el manteniment de la 
neteja dels torrents, i la necessitat de 
millorar el manteniment dels canals per 
afavorir la correntia superficial i per tant el 
drenatge dels terrenys agrícoles on es 
troben ubicades. La qualitat de l'aigua està 
més vigilada gràcies a la presa de mostres 
d'aigua de forma periòdica que permet 
detectar irregularitats, encara que aquests 
mostrejos podrien millorar la freqüència en 

la seva presa. Des de 2002 fins a l'actualitat 
ha millorat la qualitat en nivells de nitrats, 
però en canvi ha augmentat la presència de 
clorurs per als punts de mostreig de la costa 
(vegeu l'indicador IV). És coneguda la 
funció de mitigació dels gasos d'efecte 
hivernacle exercit per les zones humides, 
per aquest motiu es podrien dur a terme 
estudis analítics de la captura de CO, com 
l'elaborat a Doñana sobre la seva 
contribució a la absorció de CO, de 
l'atmosfera (Morris et al., 2013). Un altre 
servei dins aquesta categoria és la funció de 
control de plagues que exerceixen el grup 
de les aus, del qual s'ha vist un augment 
global. 

Sobre els serveis culturals que 
exerceixen els espais naturals com la RN, 
podem dir que hi ha hagut un augment 
considerable, gràcies a la difusió dels seus 
valors, a la dotació d'infraestructures i 
major volum de visitants que s'hi apropen 
amb les activitats d'educació formal i no 
formal, a més de l'atractiu turístic que té la 
RN per a un turisme especialitzat i 
respectuós, encara que a zones concretes 
com la platja a la zona de sa Marina es 
puguin donar saturació en alguns períodes 
de l'any. Gràcies a la figura de protecció, es 
reconeix també l'interès científic per a la 
investigació i seguiment dels valors que hi 
trobam presents. També seria interessant el 
desenvolupament d'estudis de percepció de 
la població. 

Finalment, els serveis de suport 
relacionats amb els indicadors que valoren 
l'evolució dels elements geològics (I), les 
espècies clau (II) i els hàbitats (II), ens 
donen resultats positius i fan de la RN una 
zona humida que alberga 4 espècies d'aus 
en perill d'extinció, i un elevat nombre 
d'espècies nidificants amb una gran 
connectivitat amb la principal i veina zona 
humida de l'illa: el Parc Natural de 
s'Albufera. A més, alberga 11 hàbitats 


identificats per la xarxa natura 2000, encara 
que la majoria no poden ser avaluats per la 
manca de cartografia detallada i històrica. 


Conclusions 


En primer lloc es fa el balanç sobre com 
ha influit la declaració com a Reserva 
Natural amb la seva Perifèria de Protecció 
en els valors naturals que motivaren la seva 
protecció. Com a primer impacte positiu 
sobre els ecosistemes i la biodiversitat, 
associat a la declaració de la RN, es destaca 
el gran augment d'aus aquàtiques 
hivernants i d'aus nidificants presents, 
associat a la prohibició de la caça pel 
Decret de declaració de l'espai natural, amb 
la dotació d'un AMA a temps complet per a 
la vigilància del seu compliment, els 
primers anys. 

Les dades d'aus nidificants mostren 
fluctuacions al llarg del període d'estudi 
encara que amb una tendència general a 
l'augment. Gràcies a la declaració i la 
dotació pressupostària anual de la RN s'han 
pogut anar encomanant treballs científics 
per anar millorant el coneixement de les 
espècies presents, la qual cosa ens ha 
permès identificar la presència d'espècies 
d'elevat d'interès per la seva conservació 
com Myotis capaccinnii (Ratapinyada de 
peus grossos) catalogada en perill 
d'extinció, les —saladines endèmiques 
(Limonium alcudianum i L. algarvense), 
estimades com a Vulnerables, i la cria 
confirmada de Pseudepidalea balearica 
(calàpet). 

La declaració de la RN va anar 
acompanyada de la dotació de personal que 
treballa per la gestió i conservació de 
l'espai. Entre les tasques dutes a terme es 
varen identificar les principals 
problemàtiques de la RN on centrar els 
esforços de gestió. Una de les mesures de 

gestió més notables és la restauració del 
sistema dunar, el qual es trobava totalment 
alterat, millorant així els elements geològics 
clau de dunes embrionàries i foredune de 
manera directa, amb indicis d'un augment 
de la línia de costa derivada de la 
restauració dunar, i l'aflorament rocós de sa 
Marina per eliminació de l'impacte de la 
maquinària que retirava les fulles de 
posidònia. Per la zona litoral es va realitzar 
un estudi sobre els impactes presents, per 
així poder minimitzar-los, com són la 
delimitació del sistema dunar per evitar 
trepitjar els nius de Charadrius 
alexandrinus i Ch. dubius, i l'erosió 
d'aquesta zona tan sensible com són les 
dunes, per la qual cosa ha estat molt 
important la tasca de vigilància per regular 
els usos que es donaven de freqientació i 
passeig de cans, entre d'altres. La gestió 
constant de la franja litoral des de 2004 ha 
afavorit la seva restauració i per tant una 
evolució favorable de la millora i augment 
dels hàbitats, que es trobaven degradats, 
propis de les dunes marítimes: les dunes 
mòbils i embrionàries (hàbitat 2110), les 
dunes mòbils de litoral amb Ammophila 
arenaria (dunes blanques) (hàbitat 2120) i 
les dunes fixes de litoral de Crucianellion 
maritimae (hàbitat 2210), així com de les 
espècies associades a aquests hàbitats com 
Pancratium maritimum. 

Altres mesures de gestió exitoses han 
estat la restauració l'any 2010 d'una zona 
d'abocaments que ha estat convertida en un 
conjunt de llacunes costaneres a Can 
Cullerassa, amb una extensió de 10.000m-", 
hàbitat 1150 considerat prioritari per la seva 
conservació, per la Directiva Hàbitats. 
Posteriorment, l'any 2017, la creació d'una 
altra llacuna costanera dragada de nou, amb 
una profunditat de 40cm, a la zona des 
Grau, darrere el Club Pollentia amb qui es 
manté un conveni de col-laboració. Una 
altra mesura lligada al foment de zones de 


nidificació d'aus limícoles ha estat la 
creació d'illes a la llacuna de Sa Barcassa, 
la qual ha tengut bons resultats a nivell de 
colonització i nidificació, malgrat es 
presenta divergència d'opinió a causa de 
l'alteració sedimentològica realitzada i per 
la manca d'estudis sobre la possible 
afectació de les espècies submergides 
presents a la llacuna. Finalment, la 
protecció de la RN ha permès l'establiment 
d'un protocol de vigilància de la qualitat de 
l'aigua i la regulació del seu nivell amb la 
renovació del sistema de comportes 
preexistent. 

A nivell d'ús públic, s'ha dotat d'un 
seguit d'infraestructures, senyalització i 
adequació d'un conjunt d'itineraris (en 
col-laboració amb les propietats afectades), 
fet que millora la qualitat de la visita. S'ha 
desenvolupat un programa d'educació 
ambiental per poder difondre els valors 
naturals presents a l'espai natural protegit al 
conjunt de la població i amb més dedicació 
als centres docents. 

A l'inici de la recerca es planteja quina 
és la situació actual de conservació de la 
RN, després de 17 anys de la seva 
declaració. Segons els indicadors analitzats, 
tenim un espai natural protegit que sembla 
mostrar un bon estat ecològic amb una 
millora general dels elements geològics 
(Indicador D, un elevat nombre d'espècies 
nidificants i d'aus aquàtiques hivernants en 
progressiu creixement (indicador Il, per 
valorar els hàbitats clau (III) ens manquen 
dades històriques sobre la cartografia dels 
hàbitats i dels usos agraris per poder 
establir quina ha estat la seva evolució. Tot 
i així coneixem la millora dels hàbitats 
esmentats anteriorment i també coneixem 
que actualment una elevada extensió de les 
parcel-les agrícoles es mantenen actives, en 
la seva majoria a la perifèria de protecció, 
mantenint el valor del paisatge en mosaic i 
amb un total de 1,9ha de parcel-les de 

producció ecològica de civada (1,6 ha) i 
ordi (0,3 ha) (Segons l'IDEIB). La qualitat 
de l'aigua (IV) presenta una millora general 
amb baixada dels nivells de nitrats i clorurs 
a les mostres d'interior, però amb un 
augment molt elevat dels valors de clorurs i 
per tant de salinització als punts de 
mostreig localitzats a la costa, també es 
detecten punts de contaminació per 
coliformes, repetitius. El nombre de visites 
(V) ha augmentat i s'ha millorat la qualitat 
de la visita gràcies a la dotació d'itineraris i 
d'infraestructures com una torre 
d'observació i aguait. Els visitants són 
respectuosos, — d'interessos —naturalístics, 
especialment d'observació d'aus per part de 
població local i de turistes. L'oferta 
educativa regulada augmenta anualment el 
volum de participants. Com a punt negatiu 
tenim la presència de conflictes puntuals a 
la platja de sa Marina en relació a l'ús de 
l'espai a causa de l'elevada concentració de 
practicants d'esports nàutics. I, finalment, 
la percepció de la qualitat del medi natural 
i el paisatge (VI) per part dels actors clau 
consultats és bona, amb una visió positiva 
sobre el fet de la Declaració de la RN per la 
millora dels seus valors gràcies a la gestió 
realitzada, i amb una influència positiva per 
al desenvolupament econòmic d'aquells 
establiments propers a la RN (que han 
guanyat valor d'atracció per estar devora un 
entorn protegit com a marca de qualitat), 
d'aquelles empreses dedicades al turisme 
de natura i d'observació d'aus, i també de 
les empreses orientades als esports nàutics 
que s'han establert a la platja de sa Marina. 
A la Junta Rectora es veuen representats 
els actors clau de l'ENP, el tipus de 
governança exercida s'identifica com la 
compartida entre el Govern i la Comunitat. 
Al present document s'ha recollit la 
percepció que tenen els actors claus, 
membres de la Junta Rectora, sobre l'espai 
protegit que en general és molt bo, amb una 


apreciació que es troba en molt bon estat de 
conservació i les actuacions de gestió que 
es realitzen són encertades, en línia amb els 
objectius de conservació, de les quals es 
destaca la intervenció a can Cullerassa, la 
gestió de l'aigua amb el sistema de 
comportes i el seguiment de la seva 
qualitat. També es reflexiona sobre la 
necessitat de resoldre la problemàtica 
associada a focus de contaminació per 
coliformes, especialment. En referència a 
l'ús públic, es valora positivament la tasca 
d'educació ambiental que es realitza i es 
valora la dotació d'equipaments com a 
suficient i que ha donat facilitats als 
visitants especialitzats en el gaudi de la 
natura i l'observació d'aus. Tot i això es 
coincideix amb l'equip gestor amb la 
necessitat. d'augmentar la dotació de 
personal per poder realitzar una millor 
gestió, disponibilitat per l'oferta d'activitats 
d'educació ambiental i vigilància que 
permeti controlar i frenar les 
problemàtiques encara presents i futures de 
l'espai natural. En referència a l'ús públic, 
també es veu la necessitat de la dotació 
d'un centre d'informació per poder atendre 
les demandes d'informació i de serveis 
mínims de l'espai, tot i que també hi ha la 
preocupació que aquest centre pugui ser un 
potencial d'atracció per a més visitants que 
puguin posar en perill els valors de 
conservació de l'espai, massificant-lo. En 
general, a la RN només es detecten 
problemes puntuals de massificació a la 
zona de la platja de sa Marina, quan es 
concentra un nombre elevat de practicants 
de Ritesurf. Com a debilitat, es detecta el 
Club Pollentia com a font de 
problemàtiques que s'haurien de resoldre i 
amb qui hi ha col-laboració i bona 
predisposició. Una necessitat destacada és 
la de la redacció i aprovació d'un Pla 
Rector d'Ús i Gestió (PRUG) per poder 
establir. les línies de gestió amb una 

planificació a llarg termini, ja esmentades 
al Decret de declaració i al PORN. Aquest 
PRUG hauria de dur associat el pressupost 
necessari per poder complir-lo. La manca 
d'una planificació a llarg termini amb la 
implicació del conjunt de l'administració i 
la dotació pressupostària adequada és una 
debilitat que no permet avançar en la 
resolució de problemàtiques reflectides a 
les anàlisis DAFO. 

Al capítol dels serveis ecosistèmics (SE) 
se n'han identificat un total de 35, dels 
quals se n'han pogut valorar 19, amb 
l'estimació d'una evolució positiva per a 17 
d'ells i l'empitjorament de 2 d'ells. Els SE 
que han millorat ha estat gràcies a la gestió 
directa de la RN, i els que han empitjorat és 
a causa de problemes no resolts on hi 
participen altres administracions per la seva 
resolució com és l'abocament d'aigúes 
contaminades. Manquen estudis per 
conèixer els motius exactes de l'augment 
del nivell de clorurs, possiblement lligat a 
la creació de nous pous d'extracció d'aigua 
activa, a la zona més propera a la mar, 
l'altre SE negatiu és el lligat a creació 
d'illetes a sa Barcassa, en el qual hi ha 
controvèrsia entre els beneficis i els seus 
efectes negatius, per la qual cosa seria 
recomanable realitzar un estudi sobre el 
tema en questió abans de realitzar més 
actuacions d'aquest tipus. 

Com a conclusió final es valora molt 
positivament la declaració de la RN amb la 
seva perifèria de protecció, així com la 
gestió realitzada fins a l'actualitat. Es 
detecten problemàtiques que persisteixen o 
s'agreugen amb el temps com és la 
necessitat de la millora de la qualitat de 
l'aigua i la minva de gestió de la perifèria 
de protecció per al manteniment de les 
parcel-les agrícoles i els valors etnològics 
presents. Es recomana la millor coordinació 
entre administracions, i la implicació dels 
agents locals com els pagesos que són uns 


gestors aliats estratègics per a la 
conservació dels valors que es volen 
preservar. El cas del Club Pollentia s'hauria 
d'abordar amb un pla específic per 
solucionar totes les problemàtiques que du 
associades. Es remarca la necessitat de 
redacció d'un PRUG, i la dotació del 
personal necessari per a la seva gestió a 
temps complet: director, tècnic, vigilant, 
naturalista, brigada de manteniment i equip 
d'educació ambiental. La manca 
d'informació de seguiment naturalístic, 
estudis de freqúentació i manca d'una 
planificació específica, amb la implicació 
de la resta de les administracions 
competents per solucionar problemàtiques 
detectades, posa en perill els valors 
presents. A les anàlisis DAFO s'ha pogut 
realitzar un diagnòstic a tenir en compte 
sobre la RN. A nivell d'ús públic es 
detecten mancances importants com la 
necessitat de la dotació de l'espai d'un 
centre d'informació-interpretació amb el 
personal adequat per a l'atenció de 
visitants. En temes de seguretat, es destaca 
la necessitat de dotar d'un pas de vianants 
per connectar l'itinerari de la platja de sa 
Marina amb l'itinerari de sa Barcassa, 
necessari per al pas dels grups de 
participants a les activitats d'educació 
ambiental (escoles i públic general). En 
referència a les oficines de la RN, es 
reflexiona sobre la necessitat d'ubicar-les o 
bé al centre d'informació o a algun dels 
nuclis de població dels municipis afectats 
per crear proximitat amb la població i amb 
els actors socials. 


Agraiments 


El present article és una síntesi de la 
recerca realitzada com a treball final de 
màster en Gestió Ambiental i Planificació 
del Territori per a la Universitat de 

Barcelona, el 2019. Per aquest motiu vull 
agrair a totes aquelles persones que 
d'alguna manera m'han recolzat i animat a 
poder realitzar-lo amb èxit, una llarga llista 
que no puc estendre en aquestes breus 
línies. Especialment a aquelles persones 
que vaig poder consultar, entrevistar, i que 
em varen contestar el qüestionari; na Carme 
Bellver pel seu assessorament lingüístic; en 
Guillem X. Pons per donar-me suport i 
animar-me a fer l'article, i en Maties 
Rebassa, director de la RN, per tot el seu 
suport i facilitar-me les dades de la RN. 

